laion/Wikipedia-Exotic huggingface dataset:
1786

שנת 1786 היא השנה ה-86 במאה ה-18. זוהי שנה רגילה, שאורכה 365 ימים. 1 בינואר 1786 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. נוסדה העיר רייקיאוויק 1 באוגוסט – קרוליין הרשל מגלה את כוכב השביט הראשון מבין השמונה שגילתה 8 באוגוסט – ז'אק באלמה ומישל פקארד מעפילים לראשונה לפסגת המון בלאן 18 בנובמבר - קרל מריה פון ובר, מלחין גרמני (נפטר ב-1826) 7 בינואר – ג'ון קאטרון, שופט בית המשפט העליון של ארצות הברית (נפטר ב-1865) 24 בינואר – וולטר פורוורד, מזכיר האוצר של ארצות הברית ה-15 (נפטר ב-1852) 24 בפברואר – וילהלם גרים, אחד מהאחים גרים (נפטר ב-1859) 7 באפריל – ויליאם רופוס קינג, סגן הנשיא ה-13 של ארצות הברית (נפטר ב-1853) 13 ביוני – וינפילד סקוט, הגנרל המפקד של צבא ארצות הברית (נפטר ב-1866) 17 באוגוסט – דייווי קרוקט, גיבור עם אמריקני מהמאה ה־19 (נפטר ב-1836) 31 באוגוסט – מישל שוורל, כימאי צרפתי (נפטר ב-1889) 18 בנובמבר – קרל מריה פון ובר, מלחין, מנצח, פסנתרן, גיטריסט ומבקר מוזיקה גרמני, מראשוני המלחינים החשובים של האסכולה הרומנטית (נפטר ב-1826) 12 בדצמבר – ויליאם מרסי, פוליטיקאי אמריקני (נפטר ב-1857) 15 בדצמבר – אדוארד קולס, מושל אילינוי השני (נפטר ב-1868) 4 בינואר – משה מנדלסון, הוגה דעות יהודי (נולד ב-1729) 7 במרץ – פרנץ בנדה, כנר ומלחין בוהמי (נולד ב-1709) 21 במאי – קרל וילהלם שלה, כימאי שוודי (נולד ב-1742) 19 ביוני – נתנאל גרין, גנרל בכיר בצבא הקונטיננטלי במהלך מלחמת העצמאות של ארצות הברית (נולד ב-1742) 17 באוגוסט – פרידריך "הגדול", מלך פרוסיה (נולד ב-1712) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1786 התחילה ביום י"ג בשבט ה'תקמ"ו (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-ב' בשבט). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1786 לפי הלוח היוליאני Nothing. ילידי 1786‎ נפטרים ב-1786‎ מדיה וקבצים בנושא 1786 בוויקישיתוף
טאבארה ואסקס

טאבארה רמון ואסקס רוסאס (בספרדית: Tabaré Ramón Vázquez Rosas;‏ 17 בינואר 1940 – 6 בדצמבר 2020) היה פוליטיקאי אורוגוואי, שכיהן כנשיא אורוגוואי בשנים 2005–2010 ו-2015–2020. ואסקס היה רופא במקצועו, סוציאליסט וחבר מפלגת השמאל קואליציית החזית הרחבה (בספרדית: Frente Amplio)(אנ') . ואסקס נבחר לכהונת הנשיא ב-31 באוקטובר 2004, וכיהן בתפקיד במשך חמש שנים מ-1 במרץ 2005 ועד 1 במרץ 2010. ואסקס היה הנשיא הראשון מן השמאל בתולדות אורוגוואי. הוא נבחר שנית לתפקיד וכיהן שוב כנשיא בשנים 2015–2020. ואסקס נולד במונטווידאו בשכונת לה טאחה. למד בבית הספר לרפואה של אוניברסיטת הרפובליקה וסיים ב-1972 כמומחה לאונקולוגיה ורדיולוגיה. הוא הצטרף לפרקטיקה פרטית כאונקולוג ובנה לעצמו מוניטין כאחד הרופאים המובילים במדינה. ואסקס שימש כמנהל המחלקה לרדיולוגיה של אוניברסיטת הרפובליקה, וגם הקים את המרפאה הראשונה בשכונת ילדותו לה טאחה. ב-1976 קיבל מלגה מממשלת צרפת שאפשרה לו השלמת הכשרה במכון גוסטב רוסי בפריז. משנת 1990 עד 1995 כיהן כראש עיריית מונטווידאו והיה הראשון ממפלגתו שכיהן במשרה זו. ב-1994 היה מועמד לנשיאות, אך הפסיד וקיבל 30.6%. הוא התמודד שוב ב-1999 והפסיד לחורחה באז'ה איבנייס, כאשר קיבל 48% מקולות הבוחרים בסיבוב השני. הוא התמודד בפעם השלישית ב-2004, קיבל 50.45% אחוז בסיבוב הראשון וניצח. ואסקס היה הנשיא הראשון בתולדות אורוגוואי שהגיע מהשמאל הפוליטי, והקואליציה שהנהיג הורכבה מחברים לשעבר בתנועות גרילה, סוציאליסטים, קומוניסטים ושמאלנים עצמאיים - זכתה ברוב בשני בתי הפרלמנט. באותה תקופה, עלייתו של ווסקס הייתה חלק ממגמת הצלחת השמאל בבחירות ברחבי אמריקה הלטינית. חוקת אורוגוואי אינה מתירה לנשיא מכהן להתמודד על כהונה שנייה ברציפות. ואסקס ניצח בבחירות לנשיאות בפעם השנייה ב-2014, לאחר כהונתו של חברו למפלגה חוסה מוחיקה, לאחר שזכה ב-52.5% מן הקולות בסיבוב השני לעומת 40.5% של יריבו העיקרי, לואיס לאקאז'ה פו. החל מה-1 במרץ 2015 החל לכהן כנשיא אורוגוואי ה-41 במספר. בבחירות הבאות, בשנת 2020, הפסיד והוחלף בתפקידו בלואיס לאקאז'ה פו. ואסקס היה חובב כדורגל ידוע, וכיהן כ-10 שנים מ-1978 עד 1988 כנשיא המועדון של קבוצת פרוגרסו שזכתה בשנת 1984 באליפות. ב-31 ביולי 2019, בעודו מכהן כנשיא המדינה, התאלמן מאשתו מריה דלגדו כאשר זו נפטרה עקב התקף לב. נפטר ב-6 בדצמבר 2020. הותיר אחריו ארבעה ילדים. מדיה וקבצים בנושא טאבארה ואסקס בוויקישיתוף טאבארה ואסקס, ברשת החברתית אקס (טוויטר) טאבארה ואסקס, באתר אנציקלופדיה בריטניקה (באנגלית) טאבארה ואסקס, באתר "Find a Grave" (באנגלית) הנשיא לשעבר ואסקס ניצח בבחירות לנשיאות אורוגוואי, 1 בדצמבר 2014, באתר הארץ, 1 בדצמבר 2014 Martin Weinstein, Tabaré Vázquez|president of Uruguay, ENCYCLOPAEDIA BRITANNICA נשיא אורוגוואי לשעבר מת היום לאחר מאבק ממושך במחלת הסרטן, באתר מעריב אונליין, 6 בדצמבר 2020 ערך זה הוא קצרמר בנושא פוליטיקאים ובנושא אורוגוואי. אתם מוזמנים לתרום לוויקיפדיה ולהרחיב אותו.
חנן בישא

חנן בישא (=הרע) היה כינויו של עבריין יהודי בבלי שהתפרסם במעשי הנזק שעשה. חי בבבל בתקופת הדור השני של האמוראים. פעמים אחדות עמד לדין לפני רב הונא, ראש ישיבת סורא, על מעשיו. בתלמוד הבבלי נאמר שהיה קשה עד בלתי אפשרי להוציא ממנו ממון ותשלומים על נזקיו. מפורסם במיוחד המעשה הבא, המובא פעמיים בתלמוד הבבלי בו חנן בישא תקע לאדם אחד באוזנו (היכה אותו על האוזן, או שצעק לתוכה). אמר לו רב הונא לתת לאותו אדם חצי זוז, אך לחנן היה זוז מעוך (פחות בערכו). חנן ביקש לתת לאותו אדם את הזוז ולקבל עודף של חצי זוז, אך לא היה לאותו אדם עודף. משכך, חנן תקע שוב באוזנו (בכך התחייב בחצי זוז נוסף), ונתן את המטבע לנפגע בעבור שני המקרים. מסופר עליו שפעם אחת גנב גלימה ומכר אותה. בהקשר זה העיד עליו התלמוד שלא היה מפורסם במעשי גנבה ושוד, אלא במעשים רעים אחרים, כנזקים וחבלות. תלמוד בבלי, מסכת בבא קמא, דף קט"ו, עמוד א'. תלמוד בבלי, מסכת בבא קמא, דף ל"ז, עמוד א' ותלמוד בבלי, מסכת בכורות, דף נ', עמוד ב'. בתרגום חופשי מארמית ובהרחבה לצורך הבנת הסיפור. פירוש רש"י לבבא קמא צ ע"א, "התוקע לחברו". תלמוד בבלי, מסכת בבא קמא, דף קט"ו, עמוד א': "וחנן בישא גנב גלימא וזבנה, אתא לקמיה דרב הונא, א"ל לההוא גברא: זיל שרי עביטך! שאני חנן בישא, כיון דליכא לאישתלומי מיניה, כלא הוכר דמי. אמר רבא: אם גנב מפורסם הוא, לא עשו בו תקנת השוק. והא חנן בישא דמפורסם הוה, ועשו בו תקנת השוק! נהי דמפורסם לבישותא, לגניבותא לא מפורסם".
PHP-Fusion

מערכת PHP-Fusion היא מערכת ניהול תוכן בקוד פתוח המשמשת לבניית אתרים במגוון תחומים. היא פותחה על ידי ניק ג'ונס (המכונה Digitanium) בשפת PHP ומשתמשת במסד נתונים MySQL לאחסון תוכנים נכון לשנת 2011, קיימים מספר רב של אתרי תמיכה במספר רב של שפות לצד אנגלית. החבילה הראשית של התוכנה לא כוללת תמיכה בעברית, אך ניתן להוריד תמיכה כזו מאתר הקהילה העברית. בספטמבר 2022 שוחררה גרסת הליבה 9. מהדורת הבסיס ניתנת להפצה בחינם תחת רישיון AGPL ומהדורות מתקדמות יותר כרוכות בתשלום. מערכת PHP-Fusion כוללת את המאפיינים הבאים: חדשות מאמרים פורומים גלריית תמונות קישורי אינטרנט מערכת הורדות סקרים תיבת שיחה מערכת הודעות פרטיות מערכת חיפוש תבניות עיצוב מערכת PHP-Fusion מאפשרת למשתמשים להוסיף מודולים נוספים על ידי מה שנקרא באנגלית "infusions" או כפי שהוחלט לקרוא להם בעברית "תוספים". קיימים תוספים רבים שניתנים להתקנה וניהול. את התוספים ניתן למצוא באתרים רבים ברחבי הרשת. בנוסף לתוספים קיימים ברשת מודים רבים, שמשנים ומשפרים את המערכת בהתאם להעדפות המשתמשים. מערכת PHP-Fusion מציעה למשתמשים ליצור ולהשתמש בתבניות עיצוב "themes". רוב תבניות העיצוב מבוססות על הקבצים theme.php ו- styles.css, וניתנות לקביעה ושינוי. הקוד של מערכת PHP-Fusion 6 הוא שילוב של PHP, SQL ו-HTML בכל קובץ. בתחילת 2008, גרסת המערכת PHP-Fusion 7 שוחררה לציבור. להלן חלק מהשיפורים של מערכת PHP-Fusion בגרסה 7: מערכת BBCode (אשר שכיחה במערכות פורומים כגון phpBB) Admin extensions הגנת ספאם תבנית פורום חדשה קבוצות מודרטורים לפורום שיפור כלי הניהול בפורום התאמה לתקן XHTML מנוע תבניות עיצוב חדש התחברות על בסיס hash כפול שיפור באבטחה הכללית ניהול סמיילים שיפור במנוע החיפוש המחבר המקורי של התוכנה מחזיק בידיו את מלוא זכויות היוצרים. התוכנה זמינה ברישיון חופשי (AGPL). ניתן גם לקנות רישיונות אשר מקנים את הזכות להוריד את ההתייחסות המפורשת לזכויות היוצרים מהדף. http://www.php-fusion.co.uk/viewpage.php?page_id=6 מדיה וקבצים בנושא PHP-Fusion בוויקישיתוף אתר האינטרנט הרשמי של PHP-Fusion (באנגלית)
ויקטוריה (טלנובלה)

ויקטוריה (בספרדית: Victoria) היא טלנובלה קולומביאנית משנת 2007, אשר הופקה על ידי חברת טלמונדו. הסדרה מבוססת על הטלנובלה "סניורה איזבל" (1993). לטלנובלה יש 171 פרקים. הסדרה נמכרה ל-21 מדינות. ויקטוריה מנדוסה, אישה בת 50 ואמא לשלושה ילדים: פאולה, מריאנה וסנטיאגו, מגלה ביום החגיגות לכבוד 25 שנים לנישואיה, שלבעלה אנריקה, יש מאהבת צעירה בשם טטיאנה לופז. לפתע, כל חייה של ויקטוריה מתרסקים סביבה, ברגע שהיא מבינה שנישואיה נכשלו. בעוד ויקטוריה מנסה לעכל את הכאב, היא פוגשת את חרונימו אקוסטה, גבר בן 33, גרוש עם ילד. ויקטוריה מתאהבת באיש הצעיר, ומחליטה לתת הזדמנות שנייה לאהבה. ויקטוריה רופו - ויקטוריה סנטיסטבן דה מנדוסה ארתורו פניצ'ה - אנריקה מנדוסה מאוריסיו אוכמן - חרונימו אקוסטה אנדריאה לופז - טטיאנה לופז דיאנה קיחאנו - קמילה מאטיס חוויאר דלגיודיס - חררדו קארדנס לאורה פריסו - מריאנה מנדוסה ריקרדו אבארסה - סנטיאגו מנדוסה אדריאנה רומרו - ולריה חוסה חוליאן גביריה - מרטין אקוסטה פטריסיה גריסאלס - קרלוטה מרגלידה קסטרו - מרסדס סנטיסטבן לאורה לונדונו - אליזה אנדרס פליפה מרטינז - גלירמו רוברטו מנריקה - סבסטיאן קמילו טרוחילו - ארתורו קארדנס ריקרדו גונסלס - הנרי ג'רלדין בסן - פאולה מנדוזה מריה הלנה דוארינג - הלנה קארדנס אתר האינטרנט הרשמי של ויקטוריה "ויקטוריה", במסד הנתונים הקולנועיים IMDb (באנגלית) "ויקטוריה", במסד הנתונים הקולנועיים KinoPoisk (ברוסית)
1787

שנת 1787 היא השנה ה-87 במאה ה-18. זוהי שנה רגילה, שאורכה 365 ימים. 1 בינואר 1787 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 11 בינואר – האסטרונום ויליאם הרשל מגלה את ירחי אורנוס טיטניה ואוברון 28 באפריל – פורץ המרד על הבאונטי, המורדים משתלטים על הספינה ונוטשים את הקפטן ויליאם בליי בסירה עם עוד 18 מלחים בלב האוקיינוס השקט 14 במאי – בעיר פילדלפיה אשר בפנסילבניה נציגים ראשונים מגיעים לועידת החוקה אשר תוביל לניסוח חוקת ארצות הברית 17 בספטמבר – חוקת ארצות הברית מוכרזת בפילדלפיה 29 באוקטובר – האופרה דון ג'ובאני של מוצרט מוצגת לראשונה בפראג 18 בדצמבר – לואי השישה עשר מכריז שיכנס את אספת המעמדות 23 בפברואר – אמה וילארד, מחנכת ופעילת זכויות נשים אמריקאית (נפטרה ב-1870) 27 ביוני – תומאס סיי, אנטומולוג, קונכולוג והרפטולוג אמריקאי (נפטר ב-1834) 20 באוגוסט – ג'ון מילטון נילס, המנהל הכללי של דואר ארצות הברית ה-12 וסנאטור אמריקאי (נפטר ב-1856) 10 בספטמבר – ג'ון קריטנדן, התובע הכללי של ארצות הברית, חבר בית הנבחרים והסנאט של ארצות הברית ומושל קנטקי (נפטר ב-1863) 4 באוקטובר – פרנסואה גיזו, היסטוריון, הוגה דעות, נואם ומדינאי צרפתי (נפטר ב-1874) 7 בנובמבר – ווק סטפנוביץ' קראג'יץ', בלשן, משורר, מתרגם ודיפלומט סרבי (נפטר ב-1864) 18 בנובמבר – לואי ז'אק מנדה דאגר, מאבות הצילום (נפטר ב-1851) 28 במאי – לאופולד מוצרט, מלחין, כנר, ואביו של וולפגנג אמדאוס מוצרט (נולד ב-1719) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1787 התחילה ביום כ"ב בטבת ה'תקמ"ז (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-י"א בטבת). אורכה של שנה זו לפי הלוח היוליאני 365 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1787 לפי הלוח היוליאני Nothing. ילידי 1787‎ נפטרים ב-1787‎ מדיה וקבצים בנושא 1787 בוויקישיתוף
מודיעין אזרחי (חברה)

מודיעין אזרחי היא חברה המספקת שרותי אבטחה, בלדרות מאובטחת ושירותי מוקד וסיור ומספקת שירותים ברחבי הארץ באמצעות צי כלי רכב משוריינים. קבוצת מודיעין אזרחי נוסדה בשנת 1963 והיא כוללת את חברות השמירה והאבטחה מהגדולות בישראל יחד עם חברת בילוש פרטי. החברה מעסיקה מאבטחים, שומרים, בלדרים (כולל בלדרות מאובטחת ברכב משוריין), סיירים, מוקדנים ועובדי מנהלה. בנוסף, חברת מודיעין אזרחי מפעילה שרותי מוקד וסיור לעסקים, חברות, ובתים פרטיים ומתמחה בפרויקטים של אבטחת שכונות. מאז פברואר 2009 מפעילה החברה את מחסום שער אפרים מדרום לטולכרם. נכון לשנת 2022 החברה איבטחה את מעון ראש הממשלה לשעבר נפתלי בנט ברעננה ואת ילדיו כחלק מיחידת האבטחה של משרד ראש הממשלה. כמו כן החברה מאבטחת שרים, חברי כנסת ואנשי ציבור. ההערכה היא שהחברה מעסיקה בישראל למעלה מ-8,000 עובדים, מה שהופך אותה לגדולה ביותר בנוסף להיותה הוותיקה ביותר בתחומה בישראל, ועובדיה מועסקים ב-9 סניפים בפריסה ארצית. בין לקוחות החברה נמנים (נכון לשנת 2016): משטרת ישראל, משרד ראש-הממשלה, משרד-הביטחון, משרד-החוץ, משרד-האוצר, משרד-המשפטים, ומשרדי ממשלה נוספים וכן חברות מסחריות כמו שטראוס-עלית, המשביר לצרכן, אלביט, IBM, רשת הריבוע הכחול, ועוד. ביקורות שנערכו על ידי משרד האוצר כנגד חברות אבטחה ושמירה בכלל, וחברת מודיעין אזרחי בפרט, העלו כי היא הפרה את חוקי העבודה במסגרת העסקת עובדיה. נקבע, כי היקף הפרות השכר על ידה בתקופה קצרה רק במשרדי הממשלה נאמדו בכ-15 מיליון שקל. ב-2008 אף נקבע על ידי בית המשפט המחוזי בתל אביב כי החברה חתמה על תצהיר כוזב עת הצהירה כי היא מקיימת את חוקי העבודה וכי דוחות ביקורות שליליים לא נכתבו כנגדה על ידי משרד ממשלתי, ולכן יש לפסול את הצעתה במכרז של רכבת ישראל. דו"ח ביניים של החשב הכללי באוצר לגבי מאבטחי מודיעין אזרחי שעובדים במוסדות המדינה, מצא כי החברה קובעת שכר נמוך מזה שנקבע בהסכם עם המדינה. בשנת 2016 אירעה תקרית במחסום קלנדיה בה ירו למוות מאבטחי "מודיעין אזרחי" בפלסטינית בת 23, אם לשתי בנות קטנות, ולאחר מכן באחיה, בן 16. החברה ערכה תחקיר פנימי שהעלה ששני המאבטחים פעלו כשורה והוחלט בחברה להמשיך את עבודתם כרגיל. עם זאת, גורמים פלסטיניים טענו כי השניים לא היוו סכנה לכוח, והירי היה לא מוצדק. אתר האינטרנט הרשמי של מודיעין אזרחי אתר מוקד מודיעין אזרחי עמירה הס, מחסום טול כרם: לפועלים מותר להעביר רק 5 פיתות, באתר הארץ, 29 ביוני 2009 מספר הליך: בית משפט מחוזי תל אביב-יפו עתמ-003030/08 בפני כב' הש' רות רונן רועי ינובסקי, התקרית בקלנדיה: המאבטחים נוקו ללא צפייה בסרטון האירוע, באתר ynet, 2 במאי 2016.
דני דויטש

דני דויטש (נולד ב-23 באוקטובר 1979) הוא יועץ תקשורת ישראלי שבעבר שימש חזאי וכתב טלוויזיה. דני דויטש גדל בירושלים. את שירותו בצה"ל, כקצין מטאורולוגיה במערך הבקרה של חיל האוויר, המשיך לשירות קבע. לדויטש תואר ראשון במנהל עסקים ותואר שני בתסריטאות בחוג לקולנוע וטלוויזיה באוניברסיטת תל אביב. בשנת 2002 החל את דרכו הטלוויזיונית: בתחילה עבד בערוץ 1, שם הגיש את פינת התחזית בתוכנית בוקר טוב ישראל ובהמשך, עסק בהגשה והפקת תחזית מזג האוויר ב"מבט". ב-2004 הגיש יחד עם גילי שם טוב את אולפן אולימפיאדת אתונה ובה סיכום תחרויות היום. באפריל 2005 עזב את הערוץ הראשון, נסע לתקופה קצרה להודו והשתתף בצילומי הפרסומת לסלקום - "מי אוהב אותך יותר ממני". בקיץ 2005 הצטרף לחברת החדשות של ערוץ 2 ושימש כחזאי החברה וכתב לענייני מזג אוויר, איכות סביבה ופנאי. ב-2006 יצר יחד עם חיים ריבלין סדרת כתבות "האיום האמיתי" שעוסק בהתחממות הגלובלית, השלכותיה ודרכי התמודדות עם האיום. בתחילת 2008 הצטרף דויטש לצוות הכותבים של מגזין הגברים "MANTALK" מבית "גלובס", בו כתב טור קבוע על מדע ופילוסופיה. בספטמבר 2010 עבר מתפקיד החזאי, לעריכה והגשת מבזקי חדשות בערוץ 2. בראשית מרץ 2013 הודיע דויטש על עזיבת חברת החדשות, ומעבר לעולם העסקים, למיזם טכנולוגי חדש. בחצות שבין ה-30 ל-31 באותו החודש, הגיש בפעם האחרונה מהדורת חדשות. בשנת 2014 הקים, ביחד עם און לוי, את משרד הייעוץ האסטרטגי-תקשורתי "OnVeDan" ומאז הוא מכהן כמנכ"ל-משותף בחברה. דויטש מגיש מדי חודש את מהדורת "HIT&HOT NEWS" במכללת HIT מכון טכנולוגי חולון. ב-2021 הנחה, לצידה של אלמז מנגיסטו, את טקס פרסי ישראל לשנת תשפ"א, ששודר בכאן 11. ביולי 2022 חזר לטלוויזיה כמגיש-מחליף בתוכניות "מאחורי הכסף" ו"המצעד המשפטי" ב"רשת 13". בשנת 2024, במהלך מלחמת חרבות הברזל, החל לשמש כפרזנטור של פיקוד העורף בדרגת רב-סרן. דויטש הוא גרוש. מדיה וקבצים בנושא דני דויטש בוויקישיתוף דני דויטש, ברשת החברתית פייסבוק עם דני דויטש על לעלות ולרדת מהפסגה, בפודקאסט פופקורן, 23 במרץ 2017 דני דויטש, באתר ייצוג והרי התחזית: דני דויטש יגיש מבזקים בחדשות ערוץ 2, באתר כלכליסט, 26 ביולי 2010 רועי גולדנברג, ‏לאחר 8 שנים: דני דויטש פורש מחדשות ערוץ 2, באתר גלובס, 7 במרץ 2013 אתר חברת OnVeDan טקס פרסי ישראל 2021 - יום העצמאות ה-73 למדינת ישראל התשפ"א - 2021, סרטון בערוץ "של "כאן 11"", באתר יוטיוב, 15 באפריל 2021 לא תאמינו איפה עובד היום מגיש חדשות 12 לשעבר, באתר אייס, 5 באוגוסט 2024
אנטוניו סאקה

אליאס אנטוניו סאקה גונזלס (בספרדית: Elías Antonio Saca González; נולד ב-9 במרץ 1965) נשיא אל סלוודור בשנים 2004–2009. נבחר לנשיא אל-סלבדור ב-21 במרץ 2004 וב-1 ביוני אותה שנה נכנס לתפקידו והחליף את פרנסיסקו פלורס, שניהם חברים במפלגה השמרנית הברית הלאומית של הרפובליקנים, הידועה יותר כ"ארנה" (ARENA על–פי ראשי התיבות של שמה בספרדית). סאקה נולד בעיר אוסולוטאן למהגרים פלסטינים שהיגרו לאל סלבדור בתחילת המאה ה-20. בנוסף לעיסוקיו הפוליטיים הוא היה גם איש עסקים ושדר ספורט ברדיו. פרשנים אחדים ביקרו במהלך הבחירות את ניסיונו הפוליטי המועט, אך סאקה הביס את המועמד השני, שאפיק הנדל ממפלגת ה-FMLN כשקיבל 58% מקולות הבוחרים בעוד הנדל קיבל רק 36%. שיעור המצביעים עמד על 70%. סאקה היה המועמד המועדף על ממשל ג'ורג' ווקר בוש האמריקני בזכות תמיכתו בכלכלת שוק חופשי ובשל מדיניותו הפרו-אמריקנית. סאקה נכשל בניסיונו לזכות בכהונה שנייה, לאחר שבבחירות שנערכו ב-15 במרץ 2009 הפסיד למועמד השמאל מאוריסיו פונס בפער של כ-2.6%. ב-2018 הורשע במעילה והלבנת הון ונידון ל-10 שנות מאסר, להן התווספו שנתיים בגין הרשעה מאוחרת יותר בשוחד. מדיה וקבצים בנושא אנטוניו סאקה בוויקישיתוף אנטוניו סאקה, באתר אנציקלופדיה בריטניקה (באנגלית) ערך זה הוא קצרמר בנושא פוליטיקאים ובנושא אמריקה המרכזית. אתם מוזמנים לתרום לוויקיפדיה ולהרחיב אותו.
1788

שנת 1788 היא השנה ה-88 במאה ה-18. זוהי שנה מעוברת, שאורכה 366 ימים. 1 בינואר 1788 לפי הלוח הגרגוריאני מקדים את 1 בינואר לפי הלוח היוליאני ב-11 ימים. כל התאריכים שלהלן הם לפי הלוח הגרגוריאני. 1 בינואר – המהדורה הראשונה של הטיימס, לשעבר "הרשומון האוניברסלי היומי", יצאה לאור 2 בינואר – ג'ורג'יה אשררה את חוקת ארצות הברית ובכך הפכה למדינה הרביעית בארצות הברית 9 בינואר – קונטיקט היא המדינה החמישית המאשרת את החוקה של ארצות הברית 18 בינואר – העבריינים הראשונים מגיעים מממלכת בריטניה הגדולה לאוסטרליה, ויוצרים את מושבת העונשין הראשונה 26 בינואר – מוקמת מושבת העונשין הראשונה באוסטרליה 7 בפברואר – מסצ'וסטס היא המדינה השישית שמאשררת את חוקת ארצות הברית 7 במרץ – נוסדה העיירה סקרסדייל שבניו יורק 7 במרץ – שריפות ענק בקיוטו מכלות כ-183,000 בתי אב 23 במאי – קרוליינה הדרומית היא המדינה השמינית שמאשררת את חוקת ארצות הברית ומצטרפת בפועל לארצות הברית 11 ביוני – מגלה הארצות הרוסי גרסים איזמיילוב מגיע לאלסקה 26 ביולי – ניו יורק מאשררת את חוקת ארצות הברית והופכת למדינה ה-11 בארצות הברית 15 בדצמבר – מתחילות הבחירות הראשונות לנשיאות ארצות הברית, בהן זכה ג'ורג' וושינגטון 22 בינואר – ג'ורג' ביירון, מגדולי המשוררים הרומנטיים האנגלים (נפטר ב-1824) 5 בפברואר – רוברט פיל, מדינאי בריטי ומייסד המפלגה השמרנית, וראש ממשלת בריטניה (נפטר ב-1850) 22 בפברואר – ארתור שופנהאואר, פילוסוף גרמני (נפטר ב-1860) 16 במאי – פרידריך ריקרט, משורר גרמני (נפטר ב-1866) 2 באוגוסט – לאופולד גמלין, מדען בתחום הכימיה, בנו של יוהאן פרידריך גמלין (נפטר ב-1853) 1 באוקטובר – יצחק בר לווינזון, מחלוצי תנועת ההשכלה היהודית באימפריה הרוסית (נפטר ב-1860) 31 בינואר – צ'ארלס אדוארד סטיוארט (הנסיך היפה צ'ארלי) (נולד ב-1720) 2 בנובמבר – יוהאן סמואל שרטר, פסנתרן ומלחין גרמני (נולד ב-1752) 14 בדצמבר – קרל פיליפ עמנואל באך, מלחין גרמני (נולד ב-1714) 14 בדצמבר – קרלוס השלישי, מלך ספרד (נולד ב-1716) להלן לוח שנה גרגוריאני – עברי משולב עם ימים בינלאומיים. חגים ומועדים עבריים: Nothing. במקומות בהם היה נהוג אז הלוח היוליאני, שנת 1788 התחילה ביום ג' בשבט ה'תקמ"ח (לעומת זאת, אותה שנה לפי הלוח הגרגוריאני החלה 11 ימים מוקדם יותר, ב-כ"א בטבת). אורכה של שנה זו לפי הלוח היוליאני 366 ימים - בדיוק כמו הלוח הגרגוריאני המקביל. להלן לוח שנה יוליאני - עברי משולב עם חגים ומועדים עבריים: שנת 1788 לפי הלוח היוליאני Nothing. ילידי 1788‎ נפטרים ב-1788‎ מדיה וקבצים בנושא 1788 בוויקישיתוף
.38 Special

.38 Special היא להקת רוק אמריקאית, הוקמה ב-1975 על ידי דוני ואן זאנט, אחיו של מנהיג וסולן להקת לנרד סקינרד רוני ואן זאנט שנהרג בהתרסקות מטוס הלהקה ב-20 באוקטובר 1977. לאחר תקופה בה סגנונה היה דומה מאוד לסגנונה של לנרד סקינרד, פיתחה הלהקה צליל ייחודי משלה, בין מוזיקת קאנטרי לבלוז-רוק. לאחר עיצוב סגנונה, נחלה הלהקה הצלחה עם מספר סינגלים ואלבומים בשנות ה-80 המוקדמות, בין היתר עם השירים "Caught Up in You", "If I'd Been the One", "Back Were You Belong" ו- "Like No Other Night". לקראת סוף שנות ה-80 ירדה הפופולריות של הלהקה והיא דעכה בתחילת שנות ה-90. מקור שם הלהקה הוא בקוטר נפוץ של קליעי אקדח, 0.38 אינץ' "מיוחד", המאפיין אקדחים תופיים. ואן זנט (שירה), הקים את .38 Special יחד עם ג'ף קרליסי (גיטרה), דון ברנס (גיטרה, שירה), קין ליונס (בס), ג'ק גרונדין (תופים) וסטיב ברוקינס (תופים). שנתיים לאחר מכן חתמה הלהקה עם חברת התקליטים A&M Records והוציאה את האלבום הראשון, שנשא את שמה. הבסיסט, ליונס, עזב את הלהקה לפני הקלטות האלבום Rockin' Into the Night ב-1979, אלבום שהפגין יותר מלודיה. לארי ג'נסטרום תפס את מקומו של ליונס. Rockin' Into the Night הפך להיות להיט בינוני, אבל Wild-Eyed Southern Boys שיצא ב-1981 היה הצלחה גדולה, הגיע לתקליט פלטינה והוליד את הלהיט Hold On Loosely. האלבום Special Forces שיצא ב-1982, היה פופולרי אפילו יותר והוליד את הלהיטים Caught Up in You, ואת If I'd Been the One. האלבומים הבאים, Tour de Force ו- Strength in Numbers היו שניהם הצלחה. ב-1987 ברנס וברוקינס עזבו ובמקומם נכנס דני צ'אונסי. על אף שהיה להיט, נשאר האלבום Strength in Numbers במצעדים מעט זמן ביחס לקודמיו. Flashback, אוסף הלהיטים שיצא ב-1987 זכה להצלחה בינונית, אבל הלהקה הייתה זהירה מאוד, בניסיון לשמור על קהל המאזינים של הלהקה, כשהוציאה את האלבום המלוטש היטב Rock & Roll Strategy. האלבום יצא ב-1989 והפך לאט להיות להיט, הרבה בזכות כוחו של השיר Second Chance, שהגיע עד לעשרת הגדולים במצעד האמריקאי. Rock & Roll Strategy הפך להיות הלהיט הגדול האחרון של הלהקה. ברנס חזר ללהקה ב-1991 והלהקה צירפה אליה את המתופף סקוט הופמן ואת הקלידן בובי קאפס. בקיץ 1997, ניסתה הלהקה לעשות קאמבק דרך חברת התקליטים רייזור & טיי רקורדס והוציאה את האלבום Resolution. .38 Special (1977) Special Delivery (1978) Wild Eyed & Live (1978) Rockin' Into the Night (1980) Wild-Eyed Southern Boys (1981) Special Forces (1982) Tour de Force (1983) Strength in Numbers (1986) Flashback: The Best of 38 Special (1987) Rock & Roll Strategy (1988) Bone Against Steel (1991) Resolution (1997) Live at Sturgis (1999) 20th Century Masters - The Millennium Collection: The Best of 38 Special (2000) A Wild-Eyed Christmas Night (2001) Drivetrain (2004) מדיה וקבצים בנושא .38 Special בוויקישיתוף אתר האינטרנט הרשמי של .38 Special .38 Special, ברשת החברתית פייסבוק .38 Special, ברשת החברתית אקס (טוויטר) .38 Special, ברשת החברתית אינסטגרם .38 Special, סרטונים בערוץ היוטיוב .38 Special, באתר אפל מיוזיק (באנגלית) .38 Special, באתר ספוטיפיי .38 Special, באתר סאונדקלאוד (באנגלית) .38 Special, באתר Last.fm (באנגלית) .38 Special, באתר AllMusic (באנגלית) .38 Special, באתר MusicBrainz (באנגלית) .38 Special, באתר דיזר .38 Special, באתר Discogs (באנגלית) .38 Special, באתר Songkick (באנגלית) .38 Special, באתר Genius .38 Special, באתר בילבורד (באנגלית) .38 Special, באתר טיידל (באנגלית)
שפיות

שפיות היא מונח משפטי המצביע על היותו של אדם בעל כשירות נפשית מספקת כדי לשאת באחריות פלילית למעשיו. כלומר, שיכולתו של אותו אדם להבדיל בין מציאות לבין דמיון ולהפעיל שיקול דעת סביר היא טובה מספיק בשביל לשאת באחריות פלילית. קביעת השפיות כרוכה בדרך כלל בקביעת היעדרה של מחלת נפש או לקות נפשית חמורה על ידי מומחים לרפואה ולפסיכולוגיה. אף שדעותיהם של מומחים רפואיים מהוות לעיתים קרובות משקל מכריע בהחלטה על שפיות, המונח שפיות אינו מונח רפואי. שפיות אינה ההפך ממחלת נפש. אדם יכול לגלות תסמינים שונים של מחלת נפש, כולל תסמינים התנהגותיים, ועדיין להיות מסוגל לזהות את המציאות ולהפעיל שיקול דעת המאפשר לקיחת אחריות פלילית. דוגמה לאנשים שפסיכולוג לא יראה כשפויים אך משפטן כן יראה ככאלה, היא למשל אנשים שאינם מבדילים כלל בין הנאה לכאב. תאוריה של שפיות פותחה על ידי אלפרד קורזיבסקי במסגרת הסמנטיקה הכללית. הוא האמין כי שפיות קשורה להתאמה המבנית (או לחסרונהּ) בין תגובותינו לעולם לבין מה שמתרחש בעולם באופן עובדתי. את הרעיון הזה הוא ניסח בדוגמת המפה-טריטוריה: "מפה איננה הטריטוריה שאותה היא מייצגת, אולם, אם המפה נכונה, יש לה מבנה דומה לטריטוריה, דבר המסביר את שימושיותה." לאור העובדה שהמדע שואף כל העת להתאים את התאוריות המדעיות, מן הבחינה המבנית, לעובדות, בדומה לדרך שבה מנסים להתאים מפה לתנאי השטח, ולכן המדע מתקדם במהירות רבה יותר מכל שטח ידע אחר, קורזיבסקי האמין כי המפתח להבנת השפיות הוא במחקר שיטות המדע (ולימוד המבנה כפי שהוא מתגלה על ידי המדע). אימוץ ההשקפה המדעית והגישה של התאמות מתמידות שאותן מבצע הפרט ביחס להשערותיו, היא הדרך לטענת קורזיבסקי. במילים אחרות, ישנם "גורמי שפיות שניתן לאתר בשיטות הפיזיו-מתמטיות של המדע." בספרו "החברה השפויה", שיצא לאור בשנת 1955, הציע אריך פרום את ההשערה כי לא רק פרטים בחברה הם חסרי שפיות, אלא כי אף חברות שלמות יכולות להיות נעדרות שפיות. פרום טען כי אחד מן המאפיינים המטעים יותר של חיי החברה הוא "אימות קונצנזוסאלי": קיימת הנחה נאיבית כי העובדה שרוב האנשים חולקים ברעיונות או בתחושות מסוימים מוכיח את אמיתות הרעיונות והתחושות הללו. אין דבר הרחוק יותר מן האמת... באותה מידה שקיים "שיגעון בשניים" (בצרפתית: Folie à deux) קיים גם "שיגעון במיליון". העובדה שמיליוני בני אדם חולקים באותם חטאים אינה הופכת את החטאים הללו למידות טובות, העובדה שההמונים חולקים באותן שגיאות אינה הופכת את השגיאות הללו לאמיתות, והעובדה שמיליוני בני אדם חולקים באותם ביטויים של הפרעות נפשיות אינה הופכת אנשים אלה לשפויים. — פרום, החברה השפויה (במקור: עמ' 14–15) נורמליות מחלת נפש שיגעון הגנת אי-שפיות אריך פרום, החברה השפויה, בעברית: הוצאת א. רובינשטיין, 1975